Thein Sein

Thein Sein (, ; lahir 20 April 1945) merupakan Presiden Republik Kesatuan Myanmar, sebelum ini menjadi Perdana Menteri negara ini mulai tahun 2007 hingga 2011.

Kerjaya politik

Perdana Menteri 
Thein Sein dilantik sebagai perdana menteri sementara oleh junta tentera pemerintah negara pada April 2007 sebagai ganti Soe Win yang menjalani rawatan perubatan ketika itu. Thein Sein menjadi pewaris tetap Soe Win pada 24 Oktober 2007 selepas Soe Win meninggal dunia pada 12 Oktober 2007.

Thein Sein memegang jawatan setiausaha pertama dalam kerajaan junta Majlis Keamanan dan Pembangunan Negara. Beliau turut menjalankan rundingan peringkat tinggi bersama Bangladesh dan Kemboja.

Tidak lama selepas dilantik secara rasmi sebagai perdana menteri, beliau dinaikkan pangkatnya kepada jeneral sepenuhnya daripada leftenan jeneral. Pada lawatan pertamanya ke luar Myanmar sebagai perdana menteri, Thein Sein menjalankan rundingan terpenting bersama Laos, Vietnam dan Kemboja.

Pilihan raya umum 2010 

Parti Parti Perpaduan dan Pembangunan Negara pimpinan Thein Sein memenangi pilihan raya umum Myanmar pada tahun 2010. Pada 4 Februari 2011, Sein dicalonkan oleh Parlimen sebagai Presiden negara, sekaligus menjadi orang awam pertama yang memerintah negara selepas pemerintahan tentera yang bertahan selama 50 tahun. Tin Aung Myint Oo dan Sai Mauk Kham dinamakan sebagai naib presidennya.

Rujukan 

|-

Perdana Menteri Myanmar
Presiden Myanmar